《舟中对月书情》
明代·皇甫汸

不识别家久，但看明月晖。关山一以鉴，驿路远相违。

影落吴云尽，凉生楚树微。天边有乌鹊，思与共南飞。

作者简介：（1497—1582）明苏州长洲人，字子循，号百泉。皇甫录第三子。嘉靖八年进士，授工部主事，官至云南佥事，以计典论黜。好声色狎游。工诗，尤精书法。有《百泉子绪论》、《解颐新语》、《皇甫司勋集》。